Viime vuoden ehkä suurin suomalainen peliuutinen oli mobiilipeleillä huikeita rahasummia taikovan Supercellin myynti Japaniin. Ostajina toimivat niin ikään mobiilipelejä kehittävä GungHo Entertainment ja GungHo:n emoyhtiö, teleoperaattori SoftBank. GungHo:n osuus 1,5 miljardin dollarin kauppasummasta oli hieman päälle 300 miljoonaa.

Nyt GungHo on päättänyt luopua omasta osuudestaan Supercellistä. Kauppahinta asettui 344 miljoonaan dollariin, joten Supercellin laskennallinen arvo ehti noin vuoden aikana kasvamaan entisestään.

Ostajaa ei kuitenkaan olla etsitty kovin kaukaa, sillä GungHo:n osuus Supercellistä päätyi suoraan emoyhtiö SoftBankin hallintaan. GungHo keskittyy jatkossa uusiin markkina-alueisiin, erityisesti Kiinaan, Kaakkois-Aasiaan ja Etelä-Amerikkaan. Supercell puolestaan jatkaa toimintaansa ilmeisesti entiseen malliin SoftBankin alaisuudessa.

Lähde: Gamesindustry

Lisää aiheesta

Boom Beach -suomipeli kipusi Amerikan hittilistoille

Supercell takoi f2p-peleillä mahtituotot

Suomalainen superhittejä tehtaileva pelikehittäjä myytiin Japaniin – hinta 1,1 miljardia euroa